માતા પ્રેમશીલા દેવીના નિવેદન પર સરાય પોલીસ સ્ટેશનમાં તેના પુત્ર ગુડ્ડુ રજકની હત્યાનો મામલો નોંધવામાં આવ્યો હતો. એડીજે વન તથા વિશેષ ન્યાયાધીશ કન્હૈયા રામની કોર્ટે બુધવારે પોતાનો ચુકાદો સંભળાવતા 3 વ્યક્તિઓને દોષી કરાર કર્યા. કોર્ટ 19 સપ્ટેમ્બરે દોષિતોને સજા સંભળાવશે. ત્રણેય આરોપી સરાય પોલીસ સ્ટેશન હદના ઇનાયતપુરના રહેવાસી મનોજ સિંહ, અખિલેશ સિંહ તથા મિથિલેશ સિંહ છે. ઘટના 7 ડિસેમ્બર 2011ની છે જ્યારે પ્રેમશીલ દેવી આરોપીઓના ઘરે તેમના કપડા ધોઈને ઇસ્ત્રી કરીને લઈ ગઈ હતી. તેના પેસા માંગતા વિવાદ ઊભો થયો હતો. આરોપીઓએ બહાનુ કરીને પૈસા આપવાનો ઇન્કાર કરવાની સાથોસાથ અનેક પ્રકારના આરોપ પણ લગાવ્યા હતા. જ્યારે પ્રેમશીલા દેવીએ કહ્યું કે તેમને પૈસાની ખૂબ જ જરૂર છે, તે બાકી રૂપિયા લઈને જ ત્યાંથી જશે તો આરોપીઓ ઉગ્ર થઈ ગયા. પહેલા ગાળાગાળી કરી પછી મારઝૂડ કરવા લાગ્યા. કોઈક રીતે આ વાતની જાણકારી પ્રેમશીલાના દીકરા ગુડ્ડૂ નથુની રજકને થઈ તો તે પોતાની માતાને બચાવવા તેમના ઘરે પહોંચ્યો. આ દરમિયાન જ દુર્ઘટના થઈ.